[{"text_idx": "#000000", "text": "IT administreerimismudelid ja kuidas need aitavad ru\u0308nnete vastu vo\u0303idelda"}, {"text_idx": "#000001", "text": "Administreerimisel on alati kaks poolt \u2013 majasisesed ja pilvepo\u0303hised teenused, mida peab kaitsma. Oluline on administreerimiskonto puhul, et see poleks ristkasutuses. Sama administraatori kasutajakontoga ei ole hea vaadata kassipilte sotsiaalmeedias, sest selle konto kaudu sisse murdes saab va\u0308ga kiiresti edasi liikuda teistesse su\u0308steemidesse ning ru\u0308nnak levib kulutulena."}, {"text_idx": "#000002", "text": "Ru\u0308ndajad vo\u0303ivad administreerimiskontot kaaperdades jo\u0303uda kiiresti ja kaugele, ko\u0303rgematesse su\u0308steemidesse."}, {"text_idx": "#000003", "text": "Seega ei tohi sissetungijatele ka\u0308tte anda supervo\u0303tit, mis ko\u0303ik uksed lahti teeb. Iseendal oleks muidugi mugavam igapa\u0308evaselt sellise vo\u0303tmega majandada, kui pole vaja pidevalt kontosid vahetada, kuid samamoodi on ko\u0303ik palju lihtsam ka sellel, kes su\u0308steemi sisse on murdnud."}, {"text_idx": "#000004", "text": "Ka pilvepo\u0303histe teenuste puhul on ku\u0308berhu\u0308gieen sama oluline, mitte ainult majasiseselt. Heaks na\u0308iteks selle kohta on Solarwind \u0301i juhtum. Administreerimissu\u0308steemi Solarwinds vo\u0303rguhaldustarkvarasse Orion oli ru\u0308ndajate poolt istutatud pahatahtlik kood, mis vo\u0303ttis u\u0308hendust ha\u0308kkerite serveriga ja otsis su\u0308steemi no\u0303rkusi seestpoolt, et edasi uusi ru\u0308nnakuid korralda."}, {"text_idx": "#000005", "text": "Administraatoril on selliste olukordade a\u0308rahoidmiseks oluline ette valmistada oma su\u0308steemide kaitset ka nii-o\u0308elda ru\u0308ndaja vaates, et na\u0308ha, kuidas va\u0308ljastpoolt ko\u0303ik paistab ja kuhu tekib ligipa\u0308a\u0308s erinevaid teid pidi va\u0308ljast su\u0308steemi tungides."}, {"text_idx": "#000006", "text": "Mitmefaktoriline autentimine \u2013 jah, kuid see pole ainus lahendus"}, {"text_idx": "#000007", "text": "Microsofti ettekandel eelmise aasta RSA turvakonverentsil avaldati statistika, et 99,9% ha\u0308kitud kontodest ei kasutanud turvalist mitmeastmelist autentimist. Ilma selle kaitseta kontodele saadi ko\u0303ige tavalisemalt sisse lihtlabaselt parooli a\u0308ra arvates, kasutades tuntud ma\u0308rkso\u0303nu. Teise levinud vo\u0303ttena kasutati salaso\u0303nu, mis on lekkinud mo\u0303ne suure avaliku lekkena mo\u0303nest teisest su\u0308steemist, na\u0308iteks mo\u0303ne sotsiaalmeediakonto vo\u0303i turvaru\u0308nnaku ohvriks langenud teenuse kaudu."}, {"text_idx": "#000008", "text": "Andmed vo\u0303ivad lekkida ka nakatunud arvutist. Administreerimiskontoga, millel pole muud kaitset peale parooli (mis siis, et see on pikk ja keeruline), saab sisse logida naise, vanaema, lapse arvutist \u2013 kui aga need seadmed on nakatunud, saab parooli lihtsalt varastada."}, {"text_idx": "#000009", "text": "Seega vo\u0303iks olla lisafaktor, mis muudab sisselogimise turvalisemaks ja no\u0303uab midagi enamat, kui vaid salaso\u0303na. Administraator vo\u0303iks saada na\u0308iteks su\u0308steemi sisse logida oma administreerimiskontoga vaid firma enda seadmest, mis on turvaline ja kontrollitud."}, {"text_idx": "#000010", "text": "Tegemist on tingimusliku ligipa\u0308a\u0308suga (Conditional Access) \u2013 ma\u0308a\u0308ratakse a\u0308ra, mis tingimustel saab sisse logida. Tingimusteks vo\u0303ivad olla nii seadmed, mis lubatute nimekirjas kui ka asukoht (IP aadress), mis on administreerimiseks sobiv vo\u0303i muud piirangud, kasvo\u0303i ajalised."}, {"text_idx": "#000011", "text": "Pilveteenustes kasutatakse ka nn privilegeeritud kontode haldust, mis ma\u0308a\u0308rab, kuidas saab u\u0308ldse administraatori kontoga turvaliselt sisse logida. Microsoftil on selleks tasuline teenus \u2013 Privileged Entity Management."}, {"text_idx": "#000012", "text": "Suur viga \u2013 andmete va\u0308a\u0308rtuse alahindamine"}, {"text_idx": "#000013", "text": "Administreerimiskontode kaitsmata ja\u0308tmine vo\u0303i sellega mittetegelemine on tavaliselt po\u0303hjendatud sellega, et firma esindaja arvab, nagu poleks nende a\u0308ri andmetel teiste jaoks mingit va\u0308a\u0308rtust ning \u201ekes see ikka tahab meid ru\u0308nnata\u201c. Arvamus, et \u201emeilt pole midagi vo\u0303tta\u201c on aga enamikult juhtudel eksiarvamus. Kahju tekib alati, olgu see siis mainekahju andmete lekkimisest (kasvo\u0303i kliendiandmete) vo\u0303i firma a\u0308risaladuste avalikuks tulek. Kliendiandmete leke on ka GDPR-iga reguleeritud ja karistatav, see vo\u0303ib ettevo\u0303ttele kaasa tuua suured trahvid."}, {"text_idx": "#000014", "text": "Seega tasub kaitsta oma administraatorikontosid nii pilveteenustes kui ettevo\u0303ttesisestes teenustes samamoodi karmilt. Kahju tekib sissemurdmisest alati, kahju saab aga a\u0308ra hoida parema kaitsega."}, {"text_idx": "#000016", "text": "Tavakasutaja o\u0303igustes Mati saab oma arvutist igapa\u0308evaselt teha ko\u0303iki asju, mida vaja \u2013 kasvo\u0303i kassipilte sotsiaalmeediast vaadata, aga kui on vaja administraatori o\u0303igusi kas mingite uuenduste vo\u0303i seadete muutmiseks, saab need lisao\u0303igused identiteedihaldusega ma\u0308a\u0308rata just selleks ajaks, sellest kohast ja sellest seadmest ning just sellisel ligipa\u0308a\u0308sutasemel, nagu olukord no\u0303uab."}, {"text_idx": "#000017", "text": "Your question*CAPTCHACommentsThis field is for validation purposes and should be left unchanged."}, {"text_idx": "#000018", "text": "Va\u0308rsked postitused Kolm vo\u0303imalust mitmetasandilise kontrolli juurutamiseksTingimuslik ligipa\u0308a\u0308s \u2013 miks ja kellele lubada?Turvauuendused \u2013 sama elementaarne, nagu ka\u0308tepesuExchange \u0301i turvaintsidendi o\u0303ppetund: kui lu\u0308kkad uuenduse o\u0303htusse, oled juba hiljaks ja\u0308a\u0308nud!"}, {"text_idx": "#000019", "text": "Kolm vo\u0303imalust mitmetasandilise kontrolli juurutamiseksTingimuslik ligipa\u0308a\u0308s \u2013 miks ja kellele lubada?Turvauuendused \u2013 sama elementaarne, nagu ka\u0308tepesuExchange \u0301i turvaintsidendi o\u0303ppetund: kui lu\u0308kkad uuenduse o\u0303htusse, oled juba hiljaks ja\u0308a\u0308nud!"}]